***Мәктәп туры***

ТАТАР МӘКТӘБЕНДӘ УКУЧЫ БАЛАЛАРГА

ТАТАР ТЕЛЕННӘН ОЛИМПИАДА БИРЕМНӘРЕНЕҢ

**ҖАВАПЛАРЫ**

(2021-2022 нче уку елы)

**7 нче сыйныф**

**Үткәрү вакыты – 90 минут**

**Максималь балл – 40**

**I. Тестлардан дөрес җавапны билгеләгез.**

1. Борын тартыклары кулланылган сүзне билгеләгез. **(2 балл)**

**а) *меңне*;**

ә) *утызда*;

б) *һәйкәлләр*;

в) *чиләктә*.

2. Җөмләдәге басымы соңгы иҗеккә төшмәгән сүзне билгеләгез. **(2 балл)**

*Белгән белгәнен эшләр,*

*Белмәгән бармагын тешләр.* (Мәкаль)

а) *белгәнен*;

**ә) *белмәгән*;**

б) *бармагын*;

в) *тешләр*.

3. Архаизмны билгеләгез. **(2 балл)**

а) *алпавыт*;

ә) *гаджет*;

б) *бәхет*;

**в) *сәгадәт*.**

4. Исем ясагыч кушымчаларны билгеләгез. **(2 балл)**

а) -лы/-ле, -чан/-чән;

ә) -лап/-ләп, -дай/-дәй;

**б) -лык/-лек, -ма/-мә;**

в) -лаш/-ләш, -ла/-лә.

5. Күләм-чама рәвешен билгеләгез. **(2 балл)**

а) *җәяү*;

**ә) *шактый*;**

б) *мамыктай*;

в) *бушка*.

6. Чама санын билгеләгез. **(2 балл)**

а) *утыз;*

ә) *илленче;*

б) *унау;*

**в) *меңнәрчә.***

7. Кушма алмашлыкны билгеләгез. **(2 балл)**

**а) *бер(кем)*;**

ә) *кем(дер)*;

б) *теләсә(кем)*;

в) *без(неке)*.

8. Сорау җөмләне билгеләгез. **(2 балл)**

а) *Агачлар сары яфракларын коялар.*

в) *Көн саен яңгыр ява.*

**ә) *Кошлар кайчан җылы якка китәләр?***

б) *Көзге урман нинди матур!*

**II. Теоретик бирем.**

Сан сүз төркеме турында белгәннәрегезне языгыз, фикерегезне мисаллар ярдәмендә дәлилләгез. **(6 балл)**

**III. Гамәли-иҗади бирем.**

*И туган тел, и матур тел, әткәм-әнкәмнең теле!*

*Дөньяда күп нәрсә белдем син туган тел аркылы.*

*Иң элек бу тел белән әнкәм бишектә көйләгән,*

*Аннары төннәр буе әбкәм хикәят сөйләгән.*

(Габдулла Тукай)

1. ***Дөньяда*** сүзенә фонетик анализ ясагыз. **(3 балл)**

2. Ачык иҗекләрдән генә торган сүзләрнең астына сызыгыз. **(2 балл)**

3. Тартым белән төрләнгән исемне языгыз. **(1 балл)** *(теле)*

4. ***Көйләгән*** сүзенә морфологик анализ ясагыз. **(4 балл)**

5. Ни өчен балаларга әкият сөйлиләр? Әкиятләрнең кеше тормышындагы роле хакында 8 җөмләдән торган бәйләнешле текст итеп языгыз. **(8 балл)**